เมอร์เดอร์โดรนส์

***เมอร์เดอร์โดรนส์*** () เป็นแอนิเมชันสำหรับผู้ใหญ่ประเภทแอนิเมชันอิสระแนวสยองขวัญตลกทางเว็บซีรีส์จากประเทศออสเตรเลีย สร้างสรรค์ เขียนบท และกำกับโดย เลียม วิกเกอร์ส และผลิตโดย กลิตช์ โปรดักชันส์ เรื่องราวกล่าวถึงความขัดแย้งระหว่างหุ่นยนต์อัตโนมัติสองฝ่าย ได้แก่ เวิร์กเกอร์โดรน (Worker Drones) และดิสแอสเซมบลีโดรน (Disassembly Drones) ภายหลังการสูญพันธุ์ของมนุษยชาติบนดาวเคราะห์ของพวกเขา โดยติดตามเรื่องราวของเวิร์กเกอร์โดรนผู้รักอิสระที่บังเอิญไปเป็นเพื่อนกับดิสแอสเซมบลีโดรนตัวหนึ่ง พวกเขาได้ร่วมกันเปิดโปงพลังอำนาจลึกลับสไตล์เอลดริตช์ที่กำลังคุกคามโลกหลังวันสิ้นโลกของพวกเขา

ตอนนำร่องได้ออกอากาศครั้งแรกทางช่องยูทูบของกลิตช์ เมื่อวันที่ 29 ตุลาคม ค.ศ. 2021 ส่วนอีกเจ็ดตอนที่เหลือได้รับการเผยแพร่ตั้งแต่วันที่ 18 พฤศจิกายน ค.ศ. 2022 ถึง 23 สิงหาคม ค.ศ. 2024 ต่อมาซีรีส์เรื่องนี้ได้เปิดตัวบนอะเมซอนไพรม์วิดีโอ เมื่อวันที่ 16 พฤษภาคม ค.ศ. 2025 ซีรีส์ได้รับคำวิจารณ์ในเชิงบวกจากนักวิจารณ์ ทั้งในด้านงานแอนิเมชัน การพากย์เสียง ฉากแอกชัน งานภาพ และเนื้อเรื่อง แม้ว่าจังหวะการดำเนินเรื่องและมุกตลกจะได้รับคำวิจารณ์อยู่บ้างก็ตาม ทั้งนี้ ซีรีส์ยังได้รับการเสนอชื่อเข้าชิงรางวัลเว็บบีถึงสามครั้งในสาขาวิดีโอแอนิเมชันยอดเยี่ยม และได้รับรางวัลชนะเลิศถึงสองครั้ง

## เรื่องย่อ
ซีรีส์เรื่องนี้เกิดขึ้นใน ค.ศ. 3071 บนดาวเคราะห์คอปเปอร์ไนน์ (Copper 9) ซึ่งเป็นดาวเคราะห์คล้ายโลกที่ครอบครองโดยบรรษัทข้ามชาติ เจซี เจนสัน (JC Jenson) (ซึ่งเป็นการล้อเลียน เอส. ซี. จอห์นสัน) โดยมีเวิร์กเกอร์โดรน (Worker Drones) หรือหุ่นยนต์อัตโนมัติที่ถูกออกแบบมาเพื่อรับใช้มนุษย์ อาศัยอยู่บนดาวเคราะห์ดวงนี้เพื่อเก็บเกี่ยวทรัพยากรธรรมชาติ ทว่าจู่ ๆ ดาวเคราะห์ก็ประสบสภาวะแกนกลางล่มสลายอย่างรุนแรง ส่งผลให้สิ่งมีชีวิตทางชีวภาพทั้งหมดบนดาวเคราะห์รวมถึงมนุษย์ต้องสูญสิ้นไป ส่งผลให้ดาวเคราะห์กลายเป็นดินแดนรกร้างที่ถูกปกคลุมด้วยน้ำแข็ง และหลงเหลือเพียงเหล่าเวิร์กเกอร์โดรนเท่านั้น อยู่มาวันหนึ่ง เครื่องจักรสังหารอันโหดเหี้ยมสามเครื่องที่รู้จักกันในชื่อ ดิสแอสเซมบลีโดรน (Disassembly Drones) หรือที่มีฉายาว่า "เมอร์เดอร์โดรนส์" ได้บุกรุกดาวคอปเปอร์ไนน์เพื่อกำจัดเวิร์กเกอร์โดรนที่เหลืออยู่ ทำให้เหล่าเวิร์กเกอร์โดรนต้องใช้ชีวิตอยู่ด้วยความหวาดกลัวต่อเมอร์เดอร์โดรนส์ตลอดเวลา และพยายามซ่อนตัวอยู่หลังประตูนิรภัยหลายชั้นเพื่อปกป้องตนเอง

ตัวเอกของซีรีส์คือ อูซี ดอร์แมน (Uzi Doorman) เวิร์กเกอร์โดรนวัยรุ่นที่มีนิสัยขวางโลก ผู้ซึ่งวางแผนจะเอาชนะเหล่าโดรนสังหารและช่วยเผ่าพันธุ์ของเธอ ในระหว่างนั้นเธอได้สร้างพันธมิตรที่ไม่คาดฝันกับเมอร์เดอร์โดรนส์สองเครื่อง ได้แก่ เอ็น (N) โดรนที่มีนิสัยเป็นมิตรและมีความอยากรู้อยากเห็นต่อเวิร์กเกอร์โดรน และวี (V) ผู้มีความสุขกับการทรมานผู้อื่นและจงใจหลบเลี่ยงการพูดถึงอดีตของเธอกับเอ็น อูจีได้ทำงานร่วมกับพวกเขาเพื่อเปิดเผยความจริงเกี่ยวกับต้นกำเนิดและจุดประสงค์ของพวกเขาในสภาพแวดล้อมที่โหดร้ายบนดาวเคราะห์ดวงนี้

## ตัวละคร
*  (ให้เสียงโดย เอลซี เลิฟล็อก) เวิร์กเกอร์โดรนวัยรุ่นผู้รักอิสระที่พยายามจะยุติวิถีชีวิตที่ถูกกดขี่ของเธอ
*  (ให้เสียงโดย ไมเคิล โคแวก) เมอร์เดอร์โดรนผู้เป็นมิตรและกระตือรือร้น ซึ่งกลายเป็นเพื่อนกับอูซี และคอยสนับสนุนทางอารมณ์ให้แก่เธอตลอดเวลาที่เธอถูกครอบงำ
*  (ให้เสียงโดย โนลา คล็อป) เมอร์เดอร์โดรนผู้มีความสุขกับการทรมานผู้อื่น และเป็นเพื่อนร่วมทีมของเอ็น ซึ่งเธอมักจะเก็บซ่อนความรู้สึกปกป้องที่มีต่อเขาไว้เป็นความลับ
*  (ให้เสียงโดย ชารา เคอร์บี) หัวหน้ากลุ่มเมอร์เดอร์โดรนของเอ็นและวี ผู้ละเลยต่อลูกน้อง
*  (ให้เสียงโดย เดวิด เจ. ดิกสัน) พ่อของอูซี สถาปนิกผู้ออกแบบประตูไฮดรอลิกที่ปกป้องอาณานิคมเวิร์กเกอร์โดรน และเป็นผู้นำกองกำลังป้องกันอาณานิคม
*  (ให้เสียงโดย ฌอน ชิปล็อก) เพื่อนนักเรียนสายนักกีฬาผู้เป็นมิตรของอูซี
*  (ให้เสียงโดย เคที ฮูด ในตอนที่ 1 และ เคทลิน ดิซอน ตั้งแต่ตอนที่ 2 เป็นต้นไป) เพื่อนร่วมชั้นยอดนิยมของอูซีที่ชอบกลั่นแกล้งเธอ และได้กลายเป็นเพื่อนกับวี
*  (ให้เสียงโดย เอ็มมา บรีซซี) เพื่อนร่วมชั้นของอูซีที่พูดภาษารัสเซีย ผู้มีความแค้นต่อวีจากการที่วีสังหารพ่อแม่ของเธอ
*  (ให้เสียงโดย อัลลานาห์ ฟิตซ์เจอรัลด์) เวิร์กเกอร์โดรนผู้ทำหน้าที่เป็นผู้ดูแลระบบของเหล่าเมอร์เดอร์โดรน และเป็นร่างหลักของโปรแกรมคอมพิวเตอร์ที่ชั่วร้ายและสามารถบิดเบือนความเป็นจริงได้ที่เรียกว่า "แอบโซลูท โซลเวอร์" (Absolute Solver) (ให้เสียงโดย ฟิตซ์เจอรัลด์ เช่นเดียวกัน)
*  (ให้เสียงโดย สเตฟ โครเธอร์ส) เด็กหญิงมนุษย์ผู้ช่วยกู้ซากของเอ็น, วี, เจ และซิน ก่อนที่สามคนแรกจะถูกดัดแปลงเป็นเมอร์เดอร์โดรนส์
*  (ให้เสียงโดย ดาร์ซี แม็กไกวร์) แม่ของอูซี และหนึ่งในร่างโฮสต์ของแอบโซลูต โซลเวอร์

## หมายเหตุ

## อ้างอิง

## แหล่งข้อมูลอื่น

*
*
*

หมวดหมู่:บันเทิงคดีแนวดิสโทเปีย
หมวดหมู่:เว็บซีรีส์ออสเตรเลีย